TMC MP Mahua Moitra Takes Fight with Governor Jagdeep Dhankar Forward | ତୃଣମୂଳ କଂଗ୍ରେସ MP ମହୁଆ ମୋଇତ୍ରା ଏକ ତାଲିକା ଶେୟାର୍ କରିଛନ୍ତି ଯେଉଁଥିରେ ପଶ୍ଚିମ ବଙ୍ଗ ରାଜ୍ୟପାଳଙ୍କ କାର୍ଯ୍ୟାଳୟର ଛଅ ଜଣ OSDଙ୍କ ନାମ ଓ ସେମାନେ ରାଜ୍ୟପାଳଙ୍କ ସହ ପାରିବାରିକ ଓ ବନ୍ଧୁତ୍ୱ ଦୃଷ୍ଟିରୁ କେମିତି ଜଡ଼ିତ ତାହା ଲେଖାଅଛି ।
Share this:
କୋଲକାତାଃ ପଶ୍ଚିମ ବଙ୍ଗର ରାଜ୍ୟପାଳ ଜଗଦୀପ ଧନଖଡ଼ଙ୍କୁ (West Bengal Governor Jagdeep Dhankhar) ନିଜ ପରିବାର ସଦସ୍ୟ ଓ ପରିଚିତମାନଙ୍କୁ ରାଜ ଭବନରେ OSD ପଦବୀରେ ନିଯୁକ୍ତ କରିଛନ୍ତି ବୋଲି ଅଭିଯୋଗ କରି ତୃଣମୂଳ କଂଗ୍ରେସ୍ (Trinamool Congress) ସାଂସଦ ମହୁଆ ମୋଇତ୍ରା (Mahua Moitra) ବ୍ୟଙ୍ଗାତ୍ମକ ଶୈଳୀରେ ତାଙ୍କ ଉଦ୍ଦେଶ୍ୟରେ କଟାକ୍ଷ କରିଛନ୍ତି ।
"ଅଙ୍କଲ ଜୀ ନିଜ ପୂରା ଗାଁ ଓ ପରିବାରକୁ ରାଜ ଭବନକୁ ନେଇଆସିଛନ୍ତି," ବୋଲି ସାଂସଦ ମହୁଆ ମୋଇତ୍ରା ରବିବାର ଦିନ ରାଜ୍ୟପାଳ ଜଗଦୀପ ଧନଖଡ଼ଙ୍କୁ ଏକ ଟ୍ୱିଟ୍ କରି କହିଛନ୍ତି । ସେ ରାଜ୍ୟପାଳଙ୍କୁ 'ଅଙ୍କଲ ଜୀ' ବୋଲି ଡାକି ରାଜ୍ୟପାଳ ନିଜ ପରିବାର ସଦସ୍ୟ ଓ ଅନ୍ୟ ପରିଚିତମାନଙ୍କୁ ରାଜ ଭବନରେ ଅଫିସର୍ ଅନ୍ ସ୍ପେଶାଲ ଡ୍ୟୁଟି (ଓ.ଏସ୍.ଡି.) ଭାବରେ ନିଯୁକ୍ତ କରିଛନ୍ତି ବୋଲି ଦାବି କରିଛନ୍ତି ।
ମହୁଆ ମୋଇତ୍ରା ଟ୍ୱିଟରରେ ଏକ ତାଲିକା ଶେୟାର୍ କରିଛନ୍ତି ଯେଉଁଥିରେ ପଶ୍ଚିମ ବଙ୍ଗ ରାଜ୍ୟପାଳଙ୍କ କାର୍ଯ୍ୟାଳୟର ଛଅ ଜଣ OSDଙ୍କ ନାମ ରହିଛି ଓ ସେମାନେ ରାଜ୍ୟପାଳଙ୍କ ସହ ପାରିବାରିକ ଓ ବନ୍ଧୁତ୍ୱ ଦୃଷ୍ଟିରୁ କେମିତି ସମ୍ପୃକ୍ତ ତାହା ଉଲ୍ଲେଖ ଅଛି । ସେହି OSDମାନେ ହେଉଛନ୍ତି ଅଭ୍ୟୁଦୟ ସିଂ ଶେଖାୱତ (ରାଜ୍ୟପାଳଙ୍କ OSD, ତାଙ୍କ ଶଳାଙ୍କ ପୁଅ), ଅଖିଳ ଚୌଧୁରୀ (OSD, ସଂଯୋଜନା; ରାଜ୍ୟପାଳଙ୍କ ନିକଟ ପାରିବାରିକ ସମ୍ପର୍କୀୟ), ରୁଚି ଦୁବେ (OSD, ପ୍ରଶାସନ; ରାଜ୍ୟପାଳଙ୍କ ପୂର୍ବ ADCଙ୍କ ପତ୍ନୀ), ପ୍ରଶାନ୍ତ ଦୀକ୍ଷିତ (OSD, ପ୍ରୋଟୋକଲ୍; ରାଜ୍ୟପାଳଙ୍କ ପୂର୍ବ ADCଙ୍କ ଭାଇ), କୌସ୍ତୁଭ ଏସ୍. ଭାଲିକର (OSD, ଆଇ.ଟି.; ରାଜ୍ୟପାଳଙଅକ ବର୍ତ୍ତମାନ ADCଙ୍କ ଶଳା) ଓ କିଶନ ଧନଖଡ଼ (ନୂଆ କରି ନିଯୁକ୍ତ OSD, ରାଜ୍ୟପାଳଙ୍କ ନିକଟ ସମ୍ପର୍କୀୟ) ।
ତୃଣମୂଳ କଂଗ୍ରେସର ସାଂସଦଙ୍କ ସହ ଯୋଗାଯୋଗ କରି ତାଙ୍କୁ ଏହା ବିଷୟରେ ପଚରାଯିବାରୁ ସେ କହିଥିଲେ, "ଆମ ସମସ୍ତଙ୍କ ପାଖରେ ପ୍ରଶ୍ନ ପଚାରିବାର ଗଣତାନ୍ତ୍ରିକ ଅଧିକାର ରହିଛି । ସେ ରାଜ୍ୟ ସରକାରଙ୍କୁ ପ୍ରଶ୍ନ ପଚାରୁଛନ୍ତି, ଆଉ ମୁଁ ତାଙ୍କୁ ଦର୍ପଣ ଦେଖିବା ପାଇଁ ଅନୁରୋଧ କରୁଛି ।ସେ ନିଜ ପୂରା ପରିବାର ଓ ଗାଁକୁ ରାଜ ଭବନକୁ ନେଇଆସିଛନ୍ତି ।" ମମତା ବାନାର୍ଜୀଙ୍କ (Mamata Banerjee) ସରକାରର କେନ୍ଦ୍ରର ନରେନ୍ଦ୍ର ମୋଦି (Narendra Modi) ସରକାରଙ୍କ ସହ କଳି ଆହୁରି ଆଗକୁ ବଢୁଥିବା ପରି ଲାଗୁଛି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
